b'\n_START_ARTICLE_\nScott Hicks\n_START_SECTION_\nBiografia\n_START_PARAGRAPH_\nScott Hicks va n\xc3\xa9ixer a Uganda de pare angl\xc3\xa8s enginyer i de mare escocesa, sent el m\xc3\xa9s jove dels seus quatre fills. Despr\xc3\xa9s d\'una infantesa que es desenvolupa principalment a Nairobi, es trasllada amb la seva fam\xc3\xadlia a Austr\xc3\xa0lia amb 14 anys. D\'aquests trasllats successius a trav\xc3\xa9s de diversos continents, el director afirma haver-ne tret una mirada de "outsider" sabent les difer\xc3\xa8ncies presents d\'un costat com de l\'altre. Descobreix el cinema a la universitat d\'Adelaida on decideix que ser\xc3\xa0 el seu ofici. All\xc3\xa0 coneix igualment la seva futura esposa Kerry Heysen, m\xc3\xa9s gran, i que tenia ja un fill._NEWLINE_Despr\xc3\xa9s de l\'\xc3\xa8xit de Shine continua vivint a prop d\'Adelaida on t\xc3\xa9 d\'altra banda vinyes amb la seva dona. Es pot veure el seu vi en una picada d\'ull al seu film No reservations. A m\xc3\xa9s del cinema s\'interessa igualment per la fotografia i ha exposat ja tres vegades. El 2007 Scott Hicks \xc3\xa9s a la llista dels finalistes al t\xc3\xadtol d\'australi\xc3\xa0 de l\'any._NEWLINE_Hicks comen\xc3\xa7a la seva carrera cinematogr\xc3\xa0fica en el moviment de la nouvelle vague australiana i la creaci\xc3\xb3 de la "South Australia Film Corporation", ocupant diversos llocs en diversos rodatges i realitzant un curt  experimental, The Wanderer. Desenvolupar\xc3\xa0 despr\xc3\xa9s el seu tema de joves que fugen al bush australi\xc3\xa0 als seus dos primers llargmetratges, Down the Wind i Freedom. Paral\xc2\xb7lelament comen\xc3\xa7a una carrera de documentalista que el fa navegar entre projectes personals, films institucionals i comandes per la televisi\xc3\xb3 australiana. Aix\xc3\xb2 la porta a treballar per la cadena americana Discovery Channel. Submarines Sharks of Steel li permet guanyar un premi Emmy l\'any 1994._NEWLINE_Durant prop de deu anys Scott Hicks busca muntar el seu gran projecte sobre el pianista David Helfgott, un virtu\xc3\xb3s prometedor que despr\xc3\xa9s d\'un greu accident f\xc3\xadsic torna a tocar el seu instrument. La presentaci\xc3\xb3 del film a Sundance el 1996 fa sensaci\xc3\xb3 al box office mundial i aconsegueix el 1997 set nominacions als Oscars, i Geoffrey Rush assoleix el premi al millor actor. _NEWLINE_El fenomen al voltant de la pel\xc2\xb7l\xc3\xadcula li obre diverses portes entre les quals les de les majors de Hollywood. Dirigir\xc3\xa0 Snow Falling on Cedars per la Universal el 1999 i Cors perduts a l\'Atl\xc3\xa0ntida el 2001 per la Warner, dues adaptacions (una de David Guterson, l\'altre de Stephen King) que seran decepcions comercials i en part critica._NEWLINE_Despr\xc3\xa9s d\'un temps d\'abs\xc3\xa8ncia marcat per projectes inacabats, torna el 2007 amb No reservations, un remake americ\xc3\xa0 del film alemany \'Estimada Martha. Paral\xc2\xb7lelament signa el seu retorn al documental amb un film consagrat a Philip Glass._NEWLINE_El 2009 The Boys Are Back, amb Clive Owen, \xc3\xa9s seleccionat al festival de Toronto. Aquest film marca igualment el seu retorn cinematogr\xc3\xa0fic en terres australianes._NEWLINE_Scott Hicks ha dirigit d\'altra banda publicitat diversa i clips musicals (per INXS per exemple). El 1991 realitza en gran part els episodis de la s\xc3\xa8rie de televisi\xc3\xb3 per la joventut australiana Finders Keepers.'